钦定古今图书集成/明伦汇编/闺媛典/第256卷 > 宋懋澄继妻施氏
## 钦定古今图书集成/明伦汇编/闺媛典/第256卷 > 宋懋澄继妻施氏

按《松江府志》：“施氏，吴县人，赠大理寺少卿宋懋澄继
室。事姑张以孝闻。姑亡，懋澄方试北雍，擗踊含殓如
礼。懋澄殁，氏年未三十，遗二子征岳、征舆皆四岁。征
舆生母张氏教子严切，氏独济以慈惠，鞠爱有加。及
二子有室，率妇庙见，叹曰：‘吾为妇，事先姑九年，未尝
见启齿问故，先姑曰：‘我与汝幸自宽，所不笑者，以嫠
也。吾尝心识之。今得为姑见两妇。无负先姑矣’’。”一日
无病而卒。